**1880-1802 - גב' מאיה רומן**

**מדע ומגדר בראי הפילוסופיה**

**(תשע"ט)**

גברת מאיה רומן

טלפון: 0506980300

דוא"ל: mayaroman@mail.tau.ac.il

**תיאור הקורס**

ביקורות פמיניסטיות על העשייה המדעית החלו להישמע כבר באמצע המאה הקודמת. בתחילה, הביקורות התמקדו בחסמים החברתיים וההיסטוריים שעמדו בפני נשים שרצו להתקבל ללימודים מתקדמים ולעסוק במדע. אולם, לקראת סוף המאה הקודמת חלה תפנית במחשבה על הנושא ופילוסופיות פמיניסטיות של המדע החלו לתהות האם המוסכמות שבבסיסם של המדעים השונים יכולות להכיל בתוכן סטריאוטיפים מגדריים? האם המפעל המדעי עצמו מוטה בצורה כלשהי?

בקורס נדון בדרכים שבה חוקרות וחוקרים מדיסציפלינות שונות השתמשו במגדר ככלי מחקרי.

נתמקד ברפואה, ארכיאולוגיה, ביולוגיה, כימיה, הנדסה ופיזיקה ונראה כיצד ועד כמה גישות מגדריות שונות עזרו לחוקרים לפתח תאוריות חדשות וזוויות מחשבה מקוריות.

נבין מה המקור לביקורות המגדריות על העשייה המדעית בכלליותה ובדיסציפלינות ספציפיות ונתהה כיצד והאם ניתן לשפר את המצב.

כמו כן, נתלבט בין צורות שונות של שילוב בין מדע ומגדר או בעשייה של מדע פמיניסטי ונבחן גישות של הוגות שונות לנושא.

**דרישות הקורס**

השתתפות בשיעור (80%)

ציון הקורס: ייקבע לפי מבחן גמר

**תכנית הקורס:**

1. **מדע ומגדר**

כמה נשים ישנן היום בדיסציפלינות המדעיות השונות? מדוע בחלק מהתחומים אנו רואים עלייה באחוז הנשים ובאחרים לא?

האם למדע יש מה להרוויח משילובן של נשים?

איך מגדר משפיע על הידיעה? איזה סוג גורמים יכולים לעצב את הידיעה? איך אנחנו יודעים דברים על העולם? האם גברים יודעים אחרת מנשים?

קריאת חובה:

ינאי, ניצה (2007), "שאלת המדע בפמיניזם – **סנדרה הארדינג וסוגיית החקירה המדעית בפמיניזם**, בתוך: נ. ינאי, ת. אלאור, א. לובין, ח. נווה (עורכות), דרכים לחשיבה פמיניסטית - מבוא ללימודי מגדר (רעננה: הוצאת האוניברסיטה הפתוחה), עמ' 196–225.

קריאת רשות:

Keller, Evelyn Fox, (2001). *From working scientist to feminist critic*., in Lederman, M. and Bartsch, I. (Eds), The Gender and Science Reader, Routledge: New York.

1. **רפואה ומגדר**

כיצד מחקרים רפואיים מתבצעים? היכן בתהליך זהות מגדרית יכולה להשפיע על המחקר?

מהי השיטה המדעית? המודל של פופר והדרכים השונות לבקר אותו מנקודת מבט פמיניסטית.

קריאת רשות

Ray Moynihan, “The making of a disease: female sexual dysfunction,” *British Medical Journal* 326 (2003): 45-47.

1. **מגדר וארכיאולוגיה או ארכיאולוגיה פמיניסטית**

מה ההבדל בין התייחסות לדיספלינה מדעית דרך עדשה מגדרית או דרך עדשה פמיניסטית. מקרה בוחן: ארכיאולוגיה. התפיסה של אליסון ווילי מול התפיסה של ג׳ואן ג׳רו.

קריאת רשות

Margaret W. Conkey, “One Thing Leads to Another: Gendering Research in Archaeology,” in Londa Schiebinger (ed.), *Gendered Innovations in Science and Engineering* (Stanford, 2008), pp.43-64.

1. **מגדר וביולוגיה**

איך סטריאוטיפים מגדריים מעצבים את התפיסות של חוקרים בביולוגיה? האם יש טבע אנושי והאם נכון להניח אותו?

קריאת חובה:

Martin, Emily. "The egg and the sperm: How science has constructed a romance based on stereotypical male-female roles." *Signs: Journal of Women in Culture and Society* 16.3 (1991): 485-501.‏

1. **המדע של הבדלים מגדריים**

האם יש מוח נשי ומוח גברי ואת מי זה מעניין?

קריאת חובה:

Joel, D., Berman, Z., Tavor, I., Wexler, N., Gaber, O., Stein, Y., ... & Liem, F. (2015). Sex beyond the genitalia: The human brain mosaic. *Proceedings of the National Academy of Sciences*, *112*(50), 15468-15473.‏

1. **האם יש מקום לביקורות פמיניסטיות במדעים המדויקים – רציונליזם**

על מה השיטה המדעית המודרנית מבוססת? מה העקרונות הפילוסופיים שעומדים מאחורי היכולת שלנו לעסוק במדע. הגישה הרציונליסטית של דקארט והביקורת הפמיניסטית עליה.

קריאת חובה:

Susan Bordo (2001), "selections from *the flight to objectivity"*., in Lederman, M. and Bartsch, I. (Eds), The Gender and Science Reader, Routledge: New York.

1. **האם יש מקום לביקורות פמיניסטיות במדעים המדויקים - אמפיריציזם**

מה זה אמפיריציזם? איך התפתחה השיטה המדעית כתוצאה מהגישה של סר פרנסיס בייקון. מה הביקורת הפמיניסטית על הגישה האמפירציסטית. פמיניזם אמפיריציסטי.

קריאת חובה:

Carolyn Merchant (2001), "dominion over nature"., in Lederman, M. and Bartsch, I. (Eds), *The Gender and Science Reader*, Routledge: New York.

1. **מלחמות המדע – האם יש משהו אנטי-מדעי בביקורת הפמיניסטית?**

סקירה קצרה של ״מלחמות המדע״ בשנות השמונים והתשעים של המאה הקודמת. פרשת סוקאל ותקרית האחים בוגדנוב. עד כמה המדע יכול לבקר את עצמו?

1. **כימיה ומגדר – למה יש רק מארי קירי אחת?**

נדון בהישגים הייחודים של מארי קירי ונתהה מה אפשר אותם? האם היא הייתה יחידה מסוגה או שהתנאים שנוצרו סביבה היו יחודים? כיצד ההישגים שלה השפיעו על מדעניות נוספות בתחום?

קריאת חובה:

Rentetzi, M. (2004). Gender, politics, and radioactivity research in interwar Vienna: The case of the Institute for Radium Research. *Isis*, *95*(3), 359-393.‏

1. **אפיגנטיקה – מדע נשי?**

התפיסה הביולוגית של ברברה מק׳קלינטוק. הדחייה של התאוריות שלה כלא מבוססות וקבלתן רק שלושה עשורים מאוחר יותר. האם יש משהו ״נשי״ בתפיסה של מק׳קלינטוק את מדע הביולוגיה ובמדע האפיגנטקיה שצמח מהתגליות שלה?

קריאת חובה:

Comfort, N. C. (2001). From controlling elements to transposons: Barbara McClintock and the Nobel Prize. *Trends in biochemical sciences*, *26*(7), 454-457.‏

1. **פיזיקה ומגדר**

האם ישנה ״שפה״ לפיזיקה? האם הפיזיקה שלאחר המהפכה של המאה העשרים ״פמיניסטית״ יותר מהפיזיקה הניוטונית? האם נכון לחשוב על ההבדלים בהקשר מגדרי?

קריאת רשות:

Lukacs, J. (1994). *Heisenberg's recognitions: The end of the scientific world view*. na.‏

1. **מדע פמיניסטי**

איך אפשר לפתח תפיסות חדשות בנוגע למדע? מגדר ככלי לשבירת מסגרות מחשבתיות. איך מדענים יכולים לשלב חשיבה מגדרית בעבודה היומיומית שלהם?

קריאת חובה:

הארווי, דונה, (2006) "מניפסט הסייבורג: מדע, טכנולוגיה, ופמיניזם-סוציאליסטי בסוף המאה העשרים", תרגום: מריאנה בר, בתוך דלית באום, דלילה אמיר, רונה ברייר-גארב ועוד. (עורכות), ללמוד פמיניזם: מקראה. הוצאת הקיבוץ המאוחד

קריאת רשות:

Haslanger, Sally. (1999), "what science is and it ought to be: feminist values and normative epistemology", in Philosophical Perspectives, 13, epistemology, p.459-480

1. **מבחן גמר**

**הערה: סדר השיעורים לפי תאריך הוא אופציונלי ונתון לשינויים בהתאם להתקדמות בכיתה.**